سونیا خان

سونیا خان  پاکستانی اداکارہ ہے جو پاکستانی سنیما سے منسلک ہے اور فلموں اور ٹی وی میں کام کرتی ہے۔ وہ اردو، پنجابی، سولی ووڈ اور پشتو فلموں میں کام کرتی ہے۔

ذاتی زندگی 
سونیا کا تعلق پشتون نسل سے ہے۔ انہوں نے 22 سال کی عمر میں طارق میر سے شادی کرلی۔ دونوں پہلی مرتبہ ایک ڈراما کی شوٹنگ کے دوران ملے تھے۔ پہلی ہی ملاقات میں طویل گفتگو ہوئی لیکن شادی کا کوئی منصوبہ نہیں تھا۔ بہر حال دن بہ دن نزدیکیاں بڑھتی گئیں اور بالآخر دونوں نے شادی کرلی۔ شادی سے قبل ہی سونیا نے فلمنی دنیا کو ترک کردیا۔

کیریئر 
فلم اور سنیما سونیا کا خاندانی مشغلہ نہیں ہے البتہ اس کی ایک کزن گل حنا نے اداکار سعید خان رنگیلا سے شادی کرلی۔ شادی کے بعد دو خاندان آپس میں مل گئے جہاں آئے دن فلمسازی کا کام چلتا رہتا تھا۔ اداکار، ہدایتکار اور پروڈیوزر کا آنا جانا رہتا تھا۔ 1970ء کی دہائی میں جب بھی کسی طفل اداکار کی ضرورت محسوس ہوئی رنگیلا سونیا کو لے جاتا تھا۔ گوکہ اس کے ساتھ دیگر بچے بھی ہوتے تھے۔

1970ء کی دہائی بطور طفل اداکارہ کیرئر شروع کرنے والی سونیا نےاپنی پہلی فلم کے دوران میں ہی 12 فلموں کے معاہدے کئے۔ اپنے 12 کے کیرئر میں انہوں نے 70 اردو اور پنجابی فلموں میں کام کیا۔ وہ کئی ٹی وی سلسلہ، فیشن شو اور ٹی وی کمرشیل میں بھی نظر آئی۔

اپنے کیرئر کے زمانہ عروج میں طارق میر سے شادی کرنے لے کئے انہوں نے سنیما کو تیاگ دیا اور ناروے میں رہنے لگی۔ وہاں انہوں نے سماجی خدمت میں حصہ لینا شروع کیا اور ایک تنظیم کی بنیاد ڈالی۔ انہوں نے ایک کتاب بھی لکھی ہے جس کا عنوان آدھی صدی کتنی صدیاں۔
2016ء میں 15 سال بعد وہ ٹی وی پر نظر آئی۔ انہوں نے ایک ٹی وی سلسلہ سایہ دیوار بھی نہیں میں کام کیا۔

حوالہ جات 

اردو سنیما میں اداکارائیں
اکیسویں صدی کی پاکستانی اداکارائیں
بقید حیات شخصیات
بیسویں صدی کی پاکستانی اداکارائیں
پاکستانی اداکاروں کے نامکمل مضامین
پاکستانی فلمی اداکارائیں
پاکستانی ٹیلی ویژن اداکارائیں
پشتو سنیما کی اداکارائیں
پشتون شخصیات
پنجابی سنیما کی اداکارائیں
سندھی سنیما میں اداکارہ
پشتون خواتین